તા 8ના રોજ આપ ક્યાંય બહાર ખાવા-પીવાનો કાર્યક્રમ બનાવશો. અવિવાહિત જાતકોને વિવાહનો પ્રસ્તાવ આવી શકે છે. દિવસ મોજમસ્તીમાં પસાર થશે. પિતા સાથે વાદ વિવાદના કારણે મતભેદ થઈ શકે છે માટે વાણી અને વર્તનમાં સંયમ રાખવો. તા 9 અને 10 દરમિયાન સમય સારો છે. સંતાન સંબંધી શુભ સમાચાર મળશે. લોકો આપના પ્રત્યે વધુ લાગણી દાખવશે અને તમે પણ બદલામાં પુરતો પ્રેમ અને લાગણીભર્યા સંબંધો સાચવવા માટે તત્પર રહેશે. તેનાથી પારસ્પરિક નીકટતા વધશે. વ્યવહારિક જીવનમાં તમે સક્રીય બનશો. આપના વિચારો સકારાત્મક રહેશે અને આપ આશાવાદી બનશો. આપ પોતાના માટે સ્વકેન્દ્રી રહેશો. તા 11, 12 અને 13 બપોર સુધીનો દિવસ સર્વપ્રકારે લાભદાયી રહેશે. આપ ભૌતિક ચીજવસ્તુની ખરીદી કરશો. શત્રુ અને વિરોધી પરાસ્ત થશે. જન્મના ગ્રહોનો સાથ મળતો હશે તો અચાનક લાભ મળશે. કોઈ મોટી વ્યક્તિથી મુલાકાત થશે. આપના મકાન માટે કોઈ નવું ઇન્ટીરીયરનું કાર્ય કરાવશો. તા 13 બપોર પછી અને 14 દરમિયાન સમય ગરબડ વાળો છે. ચંદ્રની સ્થિતિ સારી નથી. મનમાં નિરાશાનો ભાવ રહેશે. સમય વ્યર્થ કાર્યમાં પસાર થશે, આપના મહત્વના કાર્યોને થોડા સમય માટે સ્થગિત રાખવા.